gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3733, del 18-04-2000 (2000/3098)

Ressenya de la Resolució de 20 de març de 2000, del conseller d'Obres Públiques, Urbanisme i Transports, per la qual s'informa favorablement i, en conseqüència, s'aprova definitivament la modificació de les normes subsidiàries de planejament de Moncofa, en l'homologació dels sectors 5 i 6 de sòl urbanitzable industrial en el polígon Casablanca, juntament amb el text de les normes urbanístiques aprovades.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3098


Data del document
:   20-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Moncofa
    * pla d'urbanisme

Ressenya de la Resolució de 20 de març de 2000, del conseller d'Obres Públiques, Urbanisme i Transports, per la qual s'informa favorablement i, en conseqüència, s'aprova definitivament la modificació de les normes subsidiàries de planejament de Moncofa, en l'homologació dels sectors 5 i 6 de sòl urbanitzable industrial en el polígon Casablanca, juntament amb el text de les normes urbanístiques aprovades. [2000/X3098]
  
D'acord amb l' article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de 20 de març de 2000, del conseller d'Obres Públiques, Urbanisme i Transports, la qual juntament amb les normes urbanístiques aprovades s'ha publicat en el Butlletí Oficial de la Província de Castelló, de 13 d'abril de 2000.
Diari Oficial de la Generalitat Valenciana


Sumari del DOGV 3801, del 26-07-2000 (2000/5740)

Informació pública de la pèrdua de l'original de la carta de pagament de la fiança número 4698V004123CO.
--------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/5740


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament de la fiança número 4698V004123CO. [2000/M5740]
  
A causa de la pèrdua de l'original de la carta de pagament de la fiança núm. 0336G653273BC, per import d'1.296.982 pessetes, a nom d'Oficina Cooperación Universitaria, SA, a favor de la Universitat Politècnica de València.
  
En compliment del que estableix l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.
Diari Oficial de la Generalitat Valenciana


Sumari del DOGV 3825, del 30-08-2000 (2000/7072)

Informació pública de la proposta del programa d'actuació integrada del sector VII de les normes subsidiàries d'Algorfa.
------------------------------------------------------------------------------------------------------------------------

### Dades del document

Número de DOGV
:   3825

Data del DOGV
:   30-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7072


Organisme emissor
:   Ajuntament d'Algorfa

Tipus de document
:   Anunci

Informació pública de la proposta del programa d'actuació integrada del sector VII de les normes subsidiàries d'Algorfa. [2000/Q7072]
  
Antonio Lorenzo Paredes, alcalde president de l'Ajuntament d'Algorfa, faig saber:
  
Mitjançant aquest edicte s'anuncia l'obertura d'un període d'informació pública de 20 dies, comptadors des de l'endemà de la publicació en el Diari Oficial de la Generalitat Valenciana, de la documentació de la proposta de programa d'actuació integrada del sector VIII de les normes subsidiàries de planejament d'Algorfa, promogut per la mercantil Gestión de Suelos Terciarios, SL.
  
Aquesta documentació consisteix en:
  
1. Programa d'actuació integrada de la unitat d'execució única del sector VIII de les normes subsidiàries de planejament d'Algorfa.
  
2. Projecte d'urbanització de la unitat d'execució única del sector VIII de les normes subsidiàries de planejament d'Algorfa.
  
3. Projecte de reparcel·lació del sector VIII de les normes subsidiàries de planejament d'Algorfa.
  
La documentació indicada estarà a la vista durant els períodes expressats d'exposició pública a les dependències de l'Ajuntament d'Algorfa.
  
Es fa l'advertiment que, dins del termini de 20 dies, comptadors des de la publicació del darrer anunci, qualsevol persona podrà comparèixer en l'expedient per a presentar al·legacions i/o alternatives tècniques que pretenguen competir amb l'exposada al públic, així com proposicions juridicoeconòmiques, per a executar qualsevol de les alternatives, tot això segons el que s'estableix en els articles 45, 46 i 48 de la Llei Reguladora de l'Activitat Urbanística.
  
El termini indicat de 20 dies s'ampliarà en uns altres 20 dies si, durant els 10 primers dies d'informació pública, qualsevol interessat es compromet a formular una alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament, el dia següent hàbil a la conclusió del termini per a la presentació d'aquestes. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i de l'adjudicació de l'execució d'aquest.
  
Cosa que es fa pública a l'efecte legal oportú.
Diari Oficial de la Generalitat Valenciana


Sumari del DOGV 3715, del 23-03-2000 (2000/2136)

Recurs contenciós administratiu núm. 2/904/1999. Notificació i citació a comparèixer.
-------------------------------------------------------------------------------------

### Dades del document

Número de DOGV
:   3715

Data del DOGV
:   23-03-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/2136


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu núm. 2/904/1999. Notificació i citació a comparèixer. [2000/X2136]
  
La secretària general de la Conselleria de Justícia i Administracions Públiques fa saber:
  
Que CEMSTSE ha interposat recurs contenciós administratiu núm. 2/904/1999, davant del Tribunal Superior de Justícia de la Comunitat Valenciana, Sala Contenciosa Administrativa, Secció Segona, contra Resolució de 17.05.1999, de la Subsecretaria per la Modernització de les Administracions Públiques, que aprova el Pla de Formació Continuada de l'IVAP.
  
Per tant, en compliment d'allò que s'ha disposat en l'art. 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es comunica als possibles interessats que ha sigut remés a la citada Sala l'expedient administratiu impugnat i se'ls cita pel termini de nou dies, per tal que puguen comparèixer en les referides actuacions, si ho estimen convenient, mitjançant escrit en la deguda forma dirigit al Jutjat Contenciós Administratiu, Secció Segona de València. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3881, del 20-11-2000 (2000/8934)

Informació pública sobre l'aprovació definitiva de la modificació del projecte d'urbanització PAI 11-B de l'Eliana.
-------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8934


Organisme emissor
:   Ajuntament de l'Eliana

Tipus de document
:   Anunci

Informació pública sobre l'aprovació definitiva de la modificació del projecte d'urbanització PAI 11-B de l'Eliana. [2000/A8934]
  
El Ple de l'ajuntament, en la sessió del dia 28 de setembre de 2000, va adoptar, entre altres, l'acord següent:
  
Primer
  
Aprovar el projecte d'urbanització modificat, en l'àmbit del programa d'actuació integrada 11-B, si bé queda subjecte al compliment de l'informe de l'enginyer municipal, de data 18 de setembre de 2000, que s'assumeix íntegrament.
  
Segon
  
Aquest acord ha de ser notificat a les persones interessades i publicat en el Diari Oficial de la Generalitat Valenciana i en el Butlletí Oficial de la Província.
  
Contra aquest acord que posa fi a la via administrativa, s'hi pot interposar un recurs contenciós administratiu davant del Jutjat Contenciós Administratiu de València, dins del termini de dos mesos, comptadors a partir de l'endemà de la recepció de la notificació. Potestativament, podeu interposar un recurs de reposició davant del mateix òrgan que ha dictat la resolució que es notifica, en el termini d'un mes, comptador a partir de l'endemà de la data de la notificació, sense perjudici que pugueu interposar qualsevol altre recurs que considereu oportú. Si interposeu un recurs potestatiu de reposició, no podreu interposar-ne un de contenciós fins que no siga resolt expressament el primer o s'haja produït la desestimació presumpta d'aquest, cosa que s'efectuarà una vegada haja transcorregut el termini d'un mes des de la interposició. Tot això de conformitat amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa, i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3838, del 18-09-2000 (2000/7394)

RESOLUCIÓ d'1 de setembre de 2000, de la Universitat Politècnica de València, per la qual nomena la senyora Pilar Almor Mesherakowa secretària de vicerector de la Universitat Politècnica de València.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7394


Organisme emissor
:   Universitat Politècnica de València

Tipus de document
:   Resolució

RESOLUCIÓ d'1 de setembre de 2000, de la Universitat Politècnica de València, per la qual nomena la senyora Pilar Almor Mesherakowa secretària de vicerector de la Universitat Politècnica de València. [2000/F7394]
  
D'acord amb el que s'estableix en l'article 6 del Text Refós de la Llei de la Funció Pública Valenciana, i en virtut de les facultats conferides a aquest Rectorat per l'article 48 del Decret 145/1985, de 30 de setembre, pel qual van ser aprovats els Estatuts de la Universitat Politècnica de València, resolc:
  
Nomenar personal eventual la senyora Pilar Almor Mesherakowa, amb document nacional d'identitat número 79764081J, en el lloc de secretària de vicerector, amb efectes economicoadministratius des de l'1 de setembre de 2000, i se li assignen unes retribucions brutes anuals de 3.054.940 pessetes, 18.360,56 euros, que tindran els increments i les variacions que establisquen en cada moment les disposicions legals vigents, o bé siguen modificats per resolució d'aquest Rectorat.
  
El cessament d'aquest personal serà lliure, i en qualsevol cas es produirà de manera automàtica quan cesse l'autoritat a què presta la seua funció assessora i de confiança.
Diari Oficial de la Generalitat Valenciana


Sumari del DOGV 3724, del 05-04-2000 (2000/2318)

Informació pública dels expedients sobre aprovació de les modificacions puntuals del Pla General d'Ordenació Urbana de Picassent.
---------------------------------------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2318


Organisme emissor
:   Ajuntament de Picassent

Tipus de document
:   Anunci

Informació pública dels expedients sobre aprovació de les modificacions puntuals del Pla General d'Ordenació Urbana de Picassent. [2000/M2318]
  
L'ajuntament en ple, en sessió celebrada en data 29 de febrer de 2000, va acordar per unanimitat:
  
Primer
  
Sotmetre els expedients sobre aprovació de les modificacions puntuals del Pla General d'Ordenació Urbana de Picassent:
  
Modificació 2-E. Vial d'accés a parcel·les en urbanització Lloma de la Verge.
  
Modificació 3-E. Reclassificació terrenys en urbanització l'Alteró de Mompoi.
  
Modificació 4-E. Reclassificació terrenys en urbanització El Pedregal.
  
Modificació 5-E. Modificació de la qualificació de terrenys protegits paisatgísticament en l'entorn d'Espioca.
  
a informació pública pel termini d'un mes, per mitjà d'un anunci en el Diari Oficial de la Generalitat Valenciana i en un diari no oficial d'àmplia difusió a la localitat, de conformitat amb allò que s'ha establit en l'article 55.1 de la Llei 6/1994, de 15 de novembre, i article 175 del Reglament de Planejament, en relació a allò que s'ha disposat en els articles 35 i 38 de la Llei 6/1994 i article 155 del Reglament de Planejament.
  
Segon
  
En el cas que no es presente cap al·legació, les corresponents modificacions es consideraran provisionalment aprovades.
  
Tercer
  
El que es fa públic en compliment de l'article 38.2 de la Llei 6/1994 de 15 de novembre, advertint així mateix que, de conformitat amb l'article 57.1.B de l'esmentada llei l'obertura de la present informació pública produïx l'efecte suspensiu de llicències establit en el Text Refós de la Llei del Sòl Reial Decret Legislatiu 1/1992 de 26 de juny.
Diari Oficial de la Generalitat Valenciana


Sumari del DOGV 3718, del 28-03-2000 (2000/2304)

Recurs contenciós administratiu número 905/1999. Cèdula de notificació.
-----------------------------------------------------------------------

### Dades del document

Número de DOGV
:   3718

Data del DOGV
:   28-03-2000

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   2000/2304


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 905/1999. Cèdula de notificació. [2000/S2304]
  
El president de la Sala Contenciosa Administrativa del Tribunal Superior de la Comunitat Autònoma Valenciana, secció segona, fa saber:
  
Que el lletrat de la Generalitat Valenciana ha interposat un recurs contenciós administratiu amb el número 905/1999, contra l'acord de l'Ajuntament de Benimodo de 29 de desembre de 1998, sobre l'aprovació del pressupost municipal i la plantilla de personal per a l'any 1999. Es concedeixen 15 dies per a la personació de qui tinga interés legítim a sostenir la conformitat a dret de la disposició, acte o conducta impugnats.
  
Cosa que es publica a l'efecte establit en l'article 60 de la Llei d'aquesta jurisdicció.
Diari Oficial de la Generalitat Valenciana


Sumari del DOGV 3823, del 28-08-2000 (2000/6926)

Informació pública de la proposta de modificació número 4 del Pla General d'Ordenació Urbana de la Pobla de Farnals.
--------------------------------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6926


Organisme emissor
:   Ajuntament de la Pobla de Farnals

Tipus de document
:   Anunci

Informació pública de la proposta de modificació número 4 del Pla General d'Ordenació Urbana de la Pobla de Farnals. [2000/F6926]
  
El Ple de l'Ajuntament de la Pobla de Farnals, mitjançant acord adoptat per majoria absoluta, en la sessió del dia 4 de juliol de 2000, va resoldre sotmetre a informació pública pel període d'un mes, comptat des de l'endemà de la publicació d'aquest edicte en el Diari Oficial de la Generalitat Valenciana, la proposta de modificació número 4 del Pla General d'Ordenació Urbana, promoguda per la mercantil Peris y Haro, SA, l'objecte de la qual és la redefinició d'usos edificables sobre dos enclavaments específics ubicats en els extrems nord i sud de l'avinguda del País Valencià (antiga CN-340), així com la creació d'una reserva dotacional per a la implantació del futur cementeri municipal i altres mesures complementàries.
  
A aquest efecte, la proposta de modificació, diligenciada com cal, estarà depositada per a la consulta a les dependències dels serveis tècnics de l'ajuntament, en horari d'oficina, i s'hi podran formular les al·legacions, observacions i alternatives d'ordenació que s'estimen pertinents, dins de l'horari i període mensual esmentats.
  
Cosa que es fa pública en compliment del que s'estableix en l'article 38 de la Llei 6/1994, de la Generalitat Valenciana, Reguladora de l'Activitat Urbanística, i l'article 158 del Decret 201/1998, pel qual s'aprova el Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 3866, del 27-10-2000 (2000/8484)

Informació pública de la incorporació com a membre de la Bolsa de Valores de Valencia, SA, de la societat Banco de Finanzas e Inversiones, SA (Fibanc).
-------------------------------------------------------------------------------------------------------------------------------------------------------

### Dades del document

Número de DOGV
:   3866

Data del DOGV
:   27-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8484


Organisme emissor
:   Societat Rectora de la Borsa de Valors de València, SA

Tipus de document
:   Anunci

Informació pública de la incorporació com a membre de la Bolsa de Valores de Valencia, SA, de la societat Banco de Finanzas e Inversiones, SA (Fibanc). [2000/F8484]
  
Havent subscrit i adquirit Banco de Finanzas e Inversiones, SA (Fibanc), un total de sis mil (6.000) accions d'aquesta Sociedad Rectora de la Bolsa de Valores de Valencia, SA, queda, en conseqüència, i d'acord amb el que es disposa en el Reial Decret 726/1989, de 23 de juny, incorporat com a membre a la Bolsa de Valores de Valencia.
  
València, 17 d'octubre de 2000.- El conseller director general: Francisco Álvarez Molina.
Diari Oficial de la Generalitat Valenciana


Sumari del DOGV 3885, del 24-11-2000 (2000/9370)

Informació pública de l'aprovació provisional de la imposició i l'exacció de quotes d'urbanització per a finançar les obres del carrer de Rafael Rodríguez Albert, així com de la relació individual de propietaris afectats.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3885

Data del DOGV
:   24-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9370


Organisme emissor
:   Ajuntament de Mutxamel

Tipus de document
:   Anunci

Informació pública de l'aprovació provisional de la imposició i l'exacció de quotes d'urbanització per a finançar les obres del carrer de Rafael Rodríguez Albert, així com de la relació individual de propietaris afectats. [2000/M9370]
  
L'alcaldessa presidenta de l'Ajuntament de Mutxamel fa saber:
  
Que de conformitat amb la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i el Reglament de Gestió Urbanística, la Comissió de Govern d'aquest ajuntament, en sessió celebrada el 30 de octubre de 2000, va adoptar, entre d'altres, el següent acord:
  
Primer
  
Aprovar provisionalment la imposició de quotes d'urbanització per a finançar les obres del carrer de Rafael Rodríguez Albert.
  
Segon
  
Aprovar de forma simultània, provisionalment, l'exacció de les esmentades quotes d'urbanització entre els propietaris afectats per les obres, sent-ne el cost provisional de 5.901.030 pessetes, i prenent-se com a criteri de repartiment del dit cost la longitud de façana de les parcel·les afectades, el mòdul de repartiment del cost és de 266.412,189616 pessetes/ml.
  
Tercer
  
Aprovar de forma provisional la relació individual de propietaris afectats amb expressió de nom o raó social, domicili, longitud de façana de parcel·la, mòdul de repartiment i quota provisional resultant, que figura com a annex a aquest acord. La relació que figura com a annex conté dos propietaris afectats: el senyor José Juan Sala Brotons i hereus del senyor Isidoro Santamaría Cano.
  
Cosa que s'exposa al públic perquè durant el termini de 20 dies, comptats a partir de l'endemà d'aquesta publicació o del rebut de la notificació individual de l'acord provisional d'imposició, si això fóra posterior, i en l'oficina municipal de rendes i exaccions, els interessats puguen examinar l'expedient i formular les al·legacions que estimen oportunes, així com perquè durant el mateix termini puguen constituir l'Associació Administrativa de Propietaris.